ઇસવીસન ૨૦૨૦ના શિયાળાની સુંદર સવાર. હું રોજની જેમ મારા ઈ-મેલ જોઈ રહ્યો છું અને જય સ્મિથ નામના મારા જૂના મિત્રનો મેલ જોઈને સાનંદાશ્ચર્યમાં પડી ગયો. તેનું ખરું નામ છે (હતું) જયદીપ પંચાલ. ૧૯૯૧-૯૨માં તે શિકાગોમાં મારી સાથે અભ્યાસ કરી રહ્યો હતો. એક સમયનો ગર્વિષ્ઠ ભારતીય, જેણે પોતાનું નામ જયદીપમાંથી જય (જે) અને અટક પંચાલમાંથી સ્મિથ કરી નાખી, કારણકે પંચાલ એ જૂનવાણી ભારતમાં લુહારકામ કરનારી જાતિ હતી. (આ વાતે કોઇ ટિપ્પણી નહીં!)